text: ৪২ বছর কোমায় থেকে হার মানলেন অরুণা | Sahos24.com | Online Newspaper
  ৪২ বছর কোমায় থেকে হার মানলেন অরুণা
  কিং এডওয়ার্ড হাসপাতালের একজন পরিচ্ছন্নকর্মীর নির্মম আঘাতে পক্ষাঘাতগ্রস্ত (প্যারালাইজড) হয়ে ১৯৭৩ সালে কোমায় চলে যান অরুণা। যমদূতের সঙ্গে দীর্ঘ চার দশকেরও বেশি সময় পাঞ্জা লড়ে অবশেষে হার মানলেন অরুণা শ্যানবৌগ। মারাত্মক জখম হয়ে ৪২ বছর আগে হাসপাতালের কোমায় ভর্তি হওয়ার পর চিকিৎসাধীন থেকে সোমবার (১৮ মে) সকালে পরপারে পাড়ি জমালেন তিনি।
  আগামি জুনের প্রথম সপ্তাহেই ৬৮তম জন্মদিন উদযাপনের কথা ছিল অরুণার।
  হাসপাতাল সূত্রে জানা যায়, সোহানলাল বার্থা বাল্মিকী নামে ওই পরিচ্ছন্নকর্মী অরুণাকে কুকুর বাধার শেকল দিয়ে নির্মমভাবে পেটাতে পেটাতে বেহুঁশ করে ফেলেন। এমনকি শেষ পর্যন্ত তার গলায় ফাঁসও দেওয়ার চেষ্টা করেন। পরে অরুণাকে উদ্ধার করে নিবিড় পর্যবেক্ষণ কেন্দ্রে (আইসিইউ) নিয়ে যাওয়া হয়। সেখান থেকে তিনি কোমায় চলে যান।